अनेक स्मशानांमध्ये मृतदेहांवर अंत्यसंस्कार होण्यासाठी वाट पाहावी लागते आहे.

कोरोनाचा फैलाव सुरू असतानाच, व्यवस्था अपुरी ठरत असल्याचं स्पष्ट होत आहे. गोष्टी नियंत्रणात असल्याचा दावा प्रशासनाने केला असला तरी लोकांनी आपल्या व्यथा बीबीसीकडे मांडली. 

कंवजजीत सिंह यांचे वडील 58वर्षीय निरंजन पाल सिंह यांचा शुक्रवारी एका रुग्णालयातून दुसऱ्या रुग्णालयात नेत असताना मृत्यू झाला. बेड्स उपलब्ध नसल्याने त्यांना दाखल करून घेण्यास चार रुग्णालयांनी नकार दिला होता. 

कानपूरहून बोलताना त्यांनी सांगितलं की, माझ्यासाठी हा आयुष्यातला सगळ्यात वाईट दिवस आहे. बाबांवर वेळीच उपचार झाले असते तर त्यांचा जीव वाचला असता. पोलीस, आरोग्य प्रशासन, सरकार कोणीही आमची मदत केली नाही. 

गेल्या वर्षी कोरोनाचं संकट देशात आल्यापासून उत्तर प्रदेशात 8,51, 620 लोकांना याचा संसर्ग झाला होता. उत्तर प्रदेशात कोरोनामुळे 9,830 लोकांचा मृत्यू झाला होता. पहिल्या लाटेवेळी उत्तर प्रदेशची स्थिती आताइतकी भयावह नव्हती. दुसऱ्या लाटेने लोकांना अगतिक स्थितीत ढकललं आहे. 

अधिकाऱ्यांचं म्हणणं आहे की परिस्थिती आटोक्यात आहे. मात्र उत्तर प्रदेशची र... आणखी 4000 वर्णांसाठी लेख सुरू ठेवा:
ाजधानी लखनौ, वाराणसी, कानपूर, इलाहाबाद या शहरातील रुग्णालयांमधील प्रचंड गर्दी, बेड्स नसल्याने परत पाठवलं जाणाऱ्या रुग्णांची संख्या, स्मशानभूमीत 24 तास जळत असलेल्या चीता ही परिस्थिती राष्ट्रीय पातळीवर चर्चेचा विषय ठरली आहे. 

देशातील सगळ्यात मोठं राज्य

24 कोटी लोकसंख्येसह उत्तर प्रदेश देशातील सगळ्यात जास्त लोकसंख्या असलेलं राज्य आहे. देशातला सहावा नागरिक या राज्याचा रहिवासी आहे, इतकं हे राज्य मोठं आहे. भौगोलिक संदर्भात सांगायचं तर उत्तर प्रदेश स्वतंत्र देश असता तर चीन, भारत, अमेरिका, इंडोनेशिया यानंतरचा जगातला सगळ्यात मोठा देश झाला असता. पाकिस्तान आणि ब्राझील या देशांपेक्षा उत्तर प्रदेशचं क्षेत्रफळ जास्त झालं असतं. 

राजकीयदृष्ट्याही उत्तर प्रदेश महत्त्वाचं आहे. पंतप्रधान नरेंद्र मोदी मूळचे गुजरातचे असले तरी त्यांनी वाराणसीतून निवडणूक जिंकली होती. तो त्यांचा मतदारसंघ आहे. संसदेत उत्तर प्रदेशचे 80 खासदार असतात. संसदेत म्हणजेच राष्ट्रीय पातळीवर संख्याबळ असूनही उत्तर प्रदेशमध्ये विकास म्हणावा तसा पाहायला मिळत नाही. 

कोरोना चाचण्यांसाठीही गर्दी आहे.

उत्तर प्रदेशात कोरोनाचे 1,91,000 अक्टिव्ह केस आहेत. दररोज कोरोना संसर्ग झालेल्या रुग्णांची संख्या वाढते आहे. कोरोना संक्रमित झालेल्या लोकांची संख्या जास्त असल्याने राज्य सरकारच्या आरोग्य यंत्रणेवर प्रश्नचिन्ह उपस्थित झालं आहे. कोरोना संसर्ग झालेल्यांमध्ये उत्तर प्रदेशचे मुख्यमंत्री योगी आदित्यनाथ, कॅबिनेटमधील सहकारी, डझनभर अधिकारी, शेकडो डॉक्टर, नर्स, आरोग्य कर्मचाऱ्यांचा समावेश आहे. 

गेल्या काही दिवसात मी उत्तर प्रदेशातल्या अनेकांशी बोलले. त्यांच्याकडून हृदयद्रावक कहाण्या ऐकायला मिळाल्या. 

कानपूरमध्ये कार्यरत एका पत्रकाराने शेअर केलेल्या व्हीडिओत, लाला लजपतराय सरकारी रुग्णालयाच्या वाहनतळामध्ये एक रुग्ण जमिनीवर पडलेल्या स्थितीत आहे. थोड्या अंतरावर एक वयस्क व्यक्ती बाकड्यावर बसला आहे. या दोघांनाही कोरोना झाला आहे मात्र बेड उपलब्ध नसल्याने ते अशा अवस्थेत आहेत. 

सरकारच्याच कांशीराम रुग्णालयाच्या बाहेर, एक मुलगी रडते आहे कारण दोन रुग्णालयांनी तिच्या आजारी आईला भरती करून घेण्यास नकार दिला. 

ती मुलगी रडत सांगत होती, रुग्णालयाचं म्हणणं आहे की त्यांच्याकडे बेड उपलब्ध नाही. बेड नसेल तर किमान त्याला फरशीवर ठेवा पण उपचार तर करा. माझ्यासारखी अनेक माणसं आहेत. मी अनेक...